Ben Hur (1907)

Ben Hur er en 15 minutter lang stumfilm fra 1907. Det er den første filmen basert på Lew Wallaces roman Ben-Hur: A Tale of the Christ, som var en av de bestselgende bøkene da filmen kom ut. Den var regissert av Sidney Olcott og produsert av Kalem Company.

Siden filmen er bare 15 minutter lang, ble bare en liten del av historien filmet. Filmen fokuserte på vognløpet, som ble filmet på stranda i New Jersey. Lokale brannmenn spilte vognførerne og hestene, som normalt trakk brannvognene, trakk vognene i løpet.

Filmen er mest kjent for å sette presedens når det gjelder opphavsrett. Wallace døde i 1905, to år før filmen ble laget, og rettighetene til boken gikk derfor over til hans etterkommere. Filmen ble laget uten deres tillatelse, noe som var vanlig på den tiden. Filmmanuskriptforfatter Gene Gauntier skrev i sin selvbiografi fra 1928 om hvordan filmindustrien på denne tiden krenket alt mulig. Etter at filmen ble ferdig saksøkte Harper and Brothers og etterkommerne Kalem Company, Motion Picture Patents Company og Gauntier for krenkelse av forfatterretten. Saksøkerne vant saken i høyesterett i 1911 og Kalem Company måtte betale etterkommerne $25 000.

Rolleinnehavere 
 Herman Rottger – Ben Hur
 William S. Hart – Messala

Eksterne lenker 
 
 Ben Hur hos Internet Archive

Kortfilmer fra 1900-årene
Stumfilmer fra USA
Dramafilmer fra USA
Historiske filmer fra USA
Filmer basert på bøker
Kortfilmer fra USA
Sort-hvitt-filmer
Filmer satt i oldtiden
Filmer lagt til antikkens Roma
Filmer lagt til Jerusalem